Politiet har fått melding om slåssing mellom flere personer ved Smalgangen på Grønland. En person er knivstukket. Politiet er på stedet med flere patruljer.

– Vi fikk melding 19.57 om flere personer som sloss og flere med kniv ved inngangen til Vaterlandsbrua, sier operasjonsleder i Oslo politidistrikt Gjermund Stokkli til NRK.

Ni til ti personer ble sett løpende fra stedet av vitner og vektere på stedet, ifølge politiet.

Offeret har blitt kjørt til Ullevål sykehus.

Politiet har sikret åstedet. Foto: Ketil Kern / NRK

– Han betegnes som alvorlig skadd, sier Stokkli.

Politiet avhører nå vitner på stedet og søker etter gjerningsmenn. Åstedet er sikret.

Laster Twitter-innhold Kunne ikke laste innhold, men du kan gå til twittermeldingen.

Undersøker film

Politiet har snakket med flere vitner på stedet, hvor et vitne har hendelsen på film.

– Denne vil vi nå se på, opplyser Stokkli.

Politiet søker nå etter opptil ti personer i Oslo sentrum.

Politiet jobber på stedet. Foto: Ketil Kern / NRK